open-index/open-wikipedia-markdown huggingface dataset:
רי צ'ון-הי

**רי צ'וּן הי** (בקוריאנית: **리춘히**; נולדה ב-8 ביולי 1943) היא מגישת חדשות לשעבר של הטלוויזיה של קוריאה הצפונית (KCTV). היא בולטת במיוחד בשל הטון הרגשני ולעיתים המריר שלה, המתואר כ"מלא רגש", "מאיים במעורפל" ו"תוקפני".

## ראשית חייה
רי נולדה ב-1943 למשפחה ענייה בנפת טונגצ'ון שבמחוז גנגוון, בתקופת הכיבוש היפני בקוריאה. הסיבה לטיפוחה על ידי ממשלת קוריאה הצפונית הייתה בשל המעמד הכלכלי הנמוך שלה, שנחשב לסימן לנאמנות פוליטית במדינה. רי למדה אומנות בימתית באוניברסיטת פיונגיאנג לתיאטרון וקולנוע ולאחר מכן החלה לעבוד בטלוויזיה הממלכתית של קוריאה הצפונית.

## קריירה
רי החלה להופיע בטלוויזיה בפברואר 1971. ב-1974 היא הייתה למגישה הראשית של התחנה והיא הופיעה בשידורים באופן רציף החל משנות השמונים. הקריירה שלה הייתה ארוכה באופן מיוחד. בעוד שרבים מעובדי התחנה הודחו מתפקידיהם או היו קורבן ל"טיהורים", הקריירה של רי מעולם לא נקטעה. לאחר פרישתה לגמלאות בינואר 2012, היא שבה לפעילות לאירועים מיוחדים כדי להכריז על טענותיה של קוריאה הצפונית על פיצוץ פצצת מימן בינואר 2016 ועל שיגור הטיל חודש לאחר מכן. היא גם הייתה זו שהכריזה על עריכת הניסויים בנשק גרעיני בספטמבר 2016 ובספטמבר 2017, ועל ניסוי הטילים שנערך בנובמבר 2017. בהמשך, היא הכריזה על השעיית הניסויים הגרעיניים וניסויי הטילים הבליסטיים הבין-יבשתיים של קוריאה הצפונית באפריל 2018 ועל פסגת ארצות הברית-קוריאה הצפונית בסינגפור בהשתתפות נשיא ארצות הברית דונלד טראמפ והמנהיג העליון של קוריאה הצפונית, קים ג'ונג און ביוני אותה שנה. ב-15 באפריל 2018 הקריאה רי את דיווח החדשות בו הוזכר לראשונה שמה של רעייתו של קים ג'ונג און, רי סול ג'ו כגברת הראשונה.
לאחר פרישתה לגמלאות בינואר 2012 סיפרה רי לרשת תקשורת ממשלתית סינית שהיא ממשיכה לעבוד מאחורי הקלעים ולאמן את הדור הבא של מגישי החדשות.

## סגנון
רי זכתה לשבחים מהרשויות בצפון קוריאה בשל קולה המהדהד, הלך נפשה המרשים וצחות לשונה היוצאת מן הכלל. היא ידועה בשל סגנון ההגשה המלודרמטי שלה. לעיתים תכופות היא מדברת בטון רועד וצוהל כאשר היא מהללת את מנהיג המדינה ולעומת זאת עם כעס מוחצן כאשר היא מגנה את המערב. לדבריו של בריאן ריינולדס מאייר, פרופסור באוניברסיטת דונסגו ומומחה לתעמולה צפון קוריאנית, הכשרתה התיאטרלית סייעה היטב לעבודתה, בהתייחס לראוותנות החזקה האופייניות לשידורים הצפון קוריאניים.

ב-1994, כאשר הודיעה רי על מותו של קים איל-סונג, היא בכתה בזמן השידור. באופן דומה, כאשר היא הודיעה על מותו של קים ג'ונג-איל ב-2011, היא נראתה כמי שכובשת את דמעותיה. סגנונה המלודרמטי הומחז כפרודיה בדמותה של "קים בונג צ'ה", כתבת צפון קוריאנית בתוכנית הטלוויזיה הסינגפורית בשפה האנגלית The Noose. סרטונים שלה עם כתוביות מסולפות הופיעו גם בפרק Put It Down בסדרה סאות' פארק ב-2017.

רי מופיעה בשידורים כאשר היא לובשת בדרך כלל חליפה בסגנון מערבי או תלבושת מסורתית קוריאנית בצבע ורוד.

## קישורים חיצוניים
* 
* 
* 

## הערות שוליים

קטגוריה:מגישות חדשות
קטגוריה:נשים צפון קוריאניות
קטגוריה:ילידות 1943
בורכאן 2

**בורכאן 2** (בערבית: **بركان ٢**, שפירושו הר געש; בתעתיק מדויק: ברכאן 2), שמכונה לעיתים גם "**בורכאן H-2**" ו"**בורכאן 2H**", הוא טיל בליסטי נייד לטווח בינוני, מבוסס דלק נוזלי, המשמש את החות'ים בתימן.

## פיתוח
לאחר סיום פיתוח הטיל "בורכאן 1" החלו החות'ים בפיתוח הטיל "בורכאן 2", שהוצג לראשונה ב-2 בספטמבר 2016.

בורכאן 2 מגיע לטווח של מעל 1,000 ק"מ, ויש המעריכים שהוא יכול להגיע לטווח של עד 1,400 ק"מ (870 מייל), ושהוא מבוסס על משפחת טילי הסקאד. לטענת ערב הסעודית, הטיל פותח בעזרת התעשייה האיראנית.

## מבצעיות
בורכאן 2 נמצא בשירות מבצעי מפברואר 2017. הוא נחשף בעת שיגור הטיל על ידי הכוחות החות'יים לעבר ערב הסעודית.

שיגור נוסף תועד במאי 2017 לעבר סעודיה, שעות לפני ביקור נשיא ארצות הברית דונלד טראמפ במדינה. הטיל יורט על ידי מערכת פטריוט, ובתגובה לירי תקפו מטוסי הקואליציה הערבית, שמובילה סעודיה בתימן, יעדים באזור בירת תימן - צנעא.

ב-22 ביולי 2017 שוגר טיל מאותו הדגם לעבר העיר ינבוע שבערב הסעודית.

ב-5 בנובמבר 2017 שוגר טיל נוסף לעבר ריאד, בירת ערב הסעודית. הטיל יורט על ידי מערכת פטריוט, ורסיסיו נפלו ליד נמל התעופה הבינלאומי ריאד המלך ח'אלד שבפאתים הצפוניים של העיר ולא גרם לנפגעים. בתגובה לירי טענה סעודיה כי זו "פעולה מלחמתית והכרזת מלחמה".
בנוסף האשימה ערב הסעודית את איראן בתמיכה בתקיפה, בהעברת הטילים, ושהטיל שוגר על ידי כוחות חזבאללה. זו הפעם הראשונה שטיל מתימן פגע בבירה הסעודית, אם כי לא הטיל הראשון ששוגר לעבר שטח סעודי.

ב-19 בדצמבר 2017 שוגר טיל נוסף לעבר ריאד. הטיל יורט.

## ראו גם
* בדר 1
* בדר 3

## הערות שוליים

קטגוריה:טילים בליסטיים
קטגוריה:מלחמת האזרחים בתימן (2014 ואילך)
קטגוריה:אמצעי לחימה תימניים
שחפת עמידה

**שחפת עמידה** (**MDR-TB**) היא סוג של שחפת (TB), זיהום הנגרם על ידי חיידקי tuberculosis בעלי עמידות לטיפול לפחות לשתי תרופות הקו הראשון החזקות נגד שחפת, איזוניאזיד וריפמפיצין. כמה צורות של שחפת פיתחו עמידות גם בפני תרופות הקו השני, והן נקראות "שחפת עמידה ביותר" (XDR-TB).

טיפול בשחפת עמידה יקר משמעותית מטיפול בשחפת "רגילה", עלול לעלות כ-$150,000 לחולה ויכול להארך כשנתיים. בנוסף, למרות ששיעורי ההצלחה בטיפול בשחפת הם למעשה מוחלטים (100%), במקרי שחפת עמידה, למרות טיפול שעור התמותה עומד על 39%.

## ראו גם
* MRSA

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:שחפת
ג'יש-י מוחמד

**ג'יש-י מוחמד** (באורדו: **جيش محمد**, תרגום מערבית: **צבא מוחמד**) הוא ארגון טרור אסלאמי סוני הפעיל בקשמיר. היעד העיקרי של הארגון הוא להעביר את קשמיר מהודו ולמזג אותה לתוך פקיסטן תחת שלטון של שריעה אסלאמית. הארגון ביצע מספר התקפות, בעיקר על יעדים הודיים בג'אמו וקשמיר. לארגון יחסים קרובים עם הטליבאן ואל-קאעידה באפגניסטן. הארגון ביצע את מתקפת הטרור על הפרלמנט ההודי ב-2001 ואת רצח דניאל פרל ב-2002, ובשנת 2006 הוא נחשד גם בתכנון פיגוע אווירי טרנס-אטלנטי, שסוכל.

הארגון מוגדר כארגון טרור באוסטרליה, בקנדה, בהודו, באיחוד האמירויות, בבריטניה, בארצות הברית, באו"ם וב-BRICS. כמו כן, הוא מוגדר כארגון טרור אף בפקיסטן, אולם הוא מפעיל כמה מוסדות במדינה באופן גלוי ללא מפריע.

הארגון זכה לתמיכת המודיעין הבין-שירותי.

## לקריאה נוספת

* 
* 
* 


## הערות שוליים

קטגוריה:ארגוני טרור אסלאמי
קטגוריה:יחסי הודו–פקיסטן
קטגוריה:קשמיר
מובי דיק (מיני-סדרה, 1998)

**מובי דיק** (באנגלית: **Moby Dick**) הוא מיני-סדרה טלוויזיונית המבוססת על הרומן באותו שם מאת הרמן מלוויל שיצא לאור ב-1851. היצירה צולמה באוסטרליה ב-1997 ושודרה לראשונה בארצות הברית ב-1998. המיני-סדרה כוללת שני פרקים בני שעה וחצי, ששודרו בערוץ הטלוויזיה USA ב-15 וב-16 במרץ 1998.

## צוות השחקנים
* פטריק סטיוארט – קפטן אחאב
* הנרי תומאס – ישמעאל
* גרגורי פק – האב מייפל
* טד לוין – סטארבק
* ברוס ספנס – אלייג'ה
* יו קיאס-ביירן – מר סטאבס
* פיריפי וורטיני – קוויקווג
* דומיניק פרסל – בולקינגטון
* נורמן ד. גולדן – פיפ הקטן

פטריק סטיוארט קיבל את התפקיד זמן קצר אחרי שהתייחס אל הספר וציטט ממנו בסרט המדע בדיוני "מסע בין כוכבים: המפגש".

גרגורי פק שיחק בסרט בתפקיד האב מייפל יותר מארבעים שנה אחרי שגילם את קפטן אחאב בעיבוד הקולנועי של הרומן משנת 1956 שביים ג'ון יוסטון.

## פרסים
גרגורי פק זכה בפרס גלובוס הזהב לשחקן המשנה הטוב ביותר. המיני-סדרה זכתה בפרסים על המוזיקה והייתה מועמדת לפרס אמי בקטגוריות אחדות.

## קישורים חיצוניים

* אתר הסדרה "מובי דיק"

## הערות שוליים

קטגוריה:סרטי טלוויזיה אמריקאיים
קטגוריה:סרטים אמריקאיים מבוססי ספרים
קטגוריה:סדרות טלוויזיה אמריקאיות שעלו לשידור בשנת 1998
הונדה UNI-CUB

**הונדה UNI-CUB** (באנגלית: **Honda UNI-CUB**) הוא רכב חשמלי מונע מצבר, המוגדר כרכב חשמלי קל, קומפקטי, נייד המופעל חשמלית, להובלת אדם אחד  אשר הוצג על ידי קונצרן הונדה (Honda Motor Co., Ltd) היפני.

## הונדה UNI-CUB
דגם ה-"הונדה UNI-CUB" הוצג לראשונה בתערוכת המכוניות ב-אוסקה בשנת 2013, בהמשך להצלחת דגם ה-"Honda U3-X" בשנת 2009.

"הונדה UNI-CUB" פועל על עיקרון איזון עצמי של 2 צירים, לצורך שמירה על שיווי משקל מכני. 

מקור הכח של המנוע החשמלי היא סוללת יוני ליתיום. המצבר ממוקם מאחור, מאחורי מושב הנהג ונשלף.

על מנת לנוע קדימה, על המשתמשים להישען קדימה, בעוד תנועה לצדדים מושגת באמצעות הישענות ימינה או שמאלה. לדגם ה-"הונדה UNI-CUB" אין דוושות או ידיות האצה ובלימה.

## דגמי "הונדה UNI-CUB"
* UNI-CUB
* UNI-CUB β

## תמונות

קובץ:Honda UNI-CUB β front-left 2013 Tokyo Motor Show.jpg | דגם  הונדה UNI-CUB
קובץ:Honda UNI-CUB β rear-left 2013 Tokyo Motor Show.jpg | דגם  הונדה UNI-CUB
קובץ:Osaka Motor Show 2013 (183) Honda UNI-CUB β.jpg | דגמי הונדה UNI-CUB  (תערוכת המכוניות ב-אוסקה, שנת 2013)
קובץ:Osaka Motor Show 2013 (185) Honda UNI-CUB β.jpg | דגם  הונדה UNI-CUB
קובץ:Honda UNI-CUB β at TMS2013.jpg | דגם  הונדה UNI-CUB


## ראו גם
* הונדה
* הונדה אורבן EV קונספט 
* רכינוע
* גלגשת דו-גלגלית בייצוב עצמי

## לקריאה נוספת
* הונדה UNI-CUB (engadget)
* הונדה UNI-CUB (techradar.com/reviews/car-tech/honda-uni-cub)

## קישורים חיצוניים

* הונדה UNI-CUB (5:18 דקות), יו-טיוב
* הונדה UNI-CUB (3:00 דקות), יו-טיוב
* הונדה UNI-CUB (4:40 דקות), יו-טיוב
* הונדה UNI-CUB - הפעלה (1:31 דקות), יו-טיוב
* הונדה UNI-CUB β (1:57 דקות), יו-טיוב

## הערות שוליים

קטגוריה:כלי רכב
UNI-CUB
קטגוריה:מובילים אישיים
קטגוריה:מכשירים שהושקו ב-2013
קטגוריה:כלי רכב יפניים
.vn

**vn.** היא סיומת האינטרנט הלאומית של שמות המתחם (domain name) של אתרי אינטרנט הרשומים בווייטנאם, הסיומת הושקה בשנת 1994. שמות המתחם והסיומות מנוהלות על ידי ארגון 'Vietnam Internet Network Information Center' ונמצא תחת סמכותו של משרד התקשורת הווייטנאמי. בשנת 2003, חתם ארגון VNNIC על הסכם המאפשר לו לשווק את הסיומת מחוץ לגבולות וייטנאם. כיום, ניתן להירשם תחת סיומת זו מכל מקום בעולם.

## סיומות אינטרנט משניות
***com.vn.** - מסחרי
***biz.vn.** - עסקים, מקביל ל-com
* **edu.vn.** - חינוך
* **gov.vn.** - ארגונים ממשלתיים
* **net.vn.** - ספקי אינטרנט
* **org.vn.** - ארגוני חברה, תרבות ופוליטיקה
* **int.vn.** - ארגונים בינלאומיים מווייטנאם
* **ac.vn.** - ארגונים ומוסדות אקדמאים
* **info.vn.** - ארגונים ואינדיבידואלים המעורבים ביצירה, הפצה ואספקת מידע
* **health.vn.** - ארגונים ואינדיבידואלים המעורבים ברפואה ותרופות
* **name.vn.** - אתרים לאינדיבידואלים

## קישורים חיצוניים

* 
* 
* דף הבית של הסיומת

קטגוריה:וייטנאם
.bd

**bd.** היא סיומת האינטרנט (ccTLDs - Country Code Top Level Domains) הלאומית של שמות המתחם (domain name) של אתרי אינטרנט הרשומים בבנגלדש, הסיומת הושקה בשנת 1999. שמות המתחם והסיומות מנוהלות על ידי משרד התקשורת של בנגלדש 'Ministry of Posts, Telecommunications and Information Technology'. הרשמת שמות תחום בסיומות משנה פתוחה לכל למעט הסיומות mil. (צבאי) ו-gov. (ממשלה).

בשנת 2011, הושקה סיומת האינטרנט המשנית বাংলা. ("בנגלה"). שם תחום זה מיועד עבור אתרי אינטרנט שכתובתם בשפה הבנגלית.

## סיומות אינטרנט משניות
***com.bd.** - ארגונים או אינדיבידואלים (שימוש מסחרי)
***edu.bd.** - מוסדות חינוך
* **ac.bd.** - אוניברסיטאות ומוסדות אקדמיים אחרים
* **net.bd.** - רשתות
* **gov.bd.** - גופים ממשלתיים
* **org.bd.** - ארגונים
* **mil.bd.** - גופים צבאיים
* **বাংলা.** - ארגונים או אינדיבידואלים

## קישורים חיצוניים

* 

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:בנגלדש
שפתניב כתום-נקודות

**שְׂפַתְנִיב כתום-נקודות** (שם מדעי: *Choerodon anchorago*) הוא מין של דג ממשפחת השפתוניים החי באוקיינוס ההודי ובמערב האוקיינוס השקט מסרי לנקה עד פולינזיה הצרפתית ומצפין עד לאיי ריוקיו. הוא מצוי סביב שוניות אלמוגים חמימות.

הדג מגיע לאורך של עד 50 ס"מ. הוא בעל ראש גדול עם עיניים בגוון כחול-ירוק וסביבם טבעות כתומות. הראש והגוף אפורים והצידיים ירוקים כהים. כפי ששמו מציין הגוף מנוקד בנקודות כתומות. הבטן והצידיים התחתונים לבנים והזנב אפור בהיר. לדג סנפיר גבי קוצני וסנפירים קצרים.

הדג קיבל את שמו בזכות ניביו הגדולות שבולטים כשהוא פוער את פיו. הוא מחפש בחולות הקרקעית רכיכות, סרטנים ויצורים קטנים נוספים. כשהוא מוצא את טרפו הוא בולע אותו ומוציא את הקונכייה בעזרת לסתותיו הגדולות. לכמה מיני צדפות ישנם קונכיות חזקות מדי ולכן הוא לוקח אותם לאלמוג אבן חזק ומטיח את הצדפה שוב ושוב באלמוג עד שהיא נפערת והשפתניב יכול לבלוע אותה.

## ראו גם
*שפתניב הרלקוין

## קישורים חיצוניים

## הערות שוליים

קטגוריה:בעלי חיים שתוארו ב-1791
קטגוריה:שפתוניים
קטגוריה:טקסונים שתוארו בידי מרקוס אליעזר בלוך
קטגוריה:דגי האוקיינוס השקט
הונדה אורבן EV קונספט

**הונדה אורבן EV קונספט** (באנגלית : **Honda Urban EV Concept**) היא מכונית חשמלית, 3 דלתות האצ'בק, אשר הוצגה על ידי קונצרן הונדה (Honda Motor Co., Ltd) היפני בתערוכת המכוניות הבינלאומיות בגרמניה.

"הונדה אורבן EV קונספט" הוגדרה כמכונית עירונית.

## הונדה אורבן EV קונספט
*
* הגה אליפסי
* 3 דלתות (2 דלתות צד + דלת אחורית)
* 2 דלתות הצד הקדמיות - נפתחות הפוך לכיוון התנועה ("דלתות התאבדות")

## תמונות

קובץ:Honda Urban EV Concept IMG 0189.jpg | הונדה אורבן EV קונספט 
קובץ:Honda Urban EV Concept Back IMG 0187.jpg | הונדה אורבן EV קונספט 
קובץ:Honda Urban EV, Frankfurt (1Y7A3573).jpg | הונדה אורבן EV קונספט 
קובץ:Honda Urban EV, IAA 2017, Frankfurt (1Y7A2488).jpg | הונדה אורבן EV קונספט 
קובץ:Honda Urban EV, IAA 2017 (1Y7A2471).jpg | הונדה אורבן EV קונספט 
קובץ:Honda Urban EV, IAA 2017, Frankfurt (1Y7A2482).jpg | הונדה אורבן EV קונספט 


## ראו גם
* הונדה
* הונדה UNI-CUB

## לקריאה נוספת
*  הונדה אורבן EV קונספט (.express.co.uk/life-style/cars/870904/Honda-Urban-EV-Concept-electric-car)

## קישורים חיצוניים

* 
* 

## הערות שוליים

קטגוריה:מכוניות קונספט
קטגוריה:מכוניות סופרמיני
קטגוריה:דגמי מכוניות שהושקו ב-2017
אורבן EV קונספט
קטגוריה:כלי רכב יפניים
קטגוריה:מכוניות חשמליות
שפתן ראשתני אסייתי

**שפתן ראשתני אסייתי** המכונה **קובודאי** (שם מדעי: *Semicossyphus reticulatus*) הוא מין של דג ממשפחת השפתוניים המצוי במזרח האוקיינוס השקט בקרבה לחופי סין, יפן, קוריאה ואיי בונין ומצוי סביב שוניות סלעיות בימים ממוזגים. הוא קרוב משפחתו של השפתן הראשתני הקליפורני (*Semicossyphus pulcher*).

## מאפיינים
זהו דג גדול היכול להגיע עד למשקל 14.7 ק"ג ולאורך של 1 מטר, והוא מהגדולים שבבני משפחתו. ראשו גדול מאוד ונתן לו את שמו והוא מורכב ממצח כדורי בולט, עיניים קטנות ושפתיים מגודלות כשהתחתונה כדורית ולבנה ומגודלת ביותר. הסנפירים קטנים מאוד ומצויים בקרבת קצה הגוף והזנב קטן. הגוף אפור עד ורוד וסנפיר הגב זהוב.

דגים אלה יכולים להחליף את מינם במהלך עונת הרבייה. הזכרים הגדולים אוספים נקבות ומושכים אותם לטריטוריה שלהם אך הנקבות החזקות והגדולות ביותר יכולות להחליף את מינם לזכרים וגם להתחרות עם הבעלים הישן על השטח.

## קישורים חיצוניים

## הערות שוליים

קטגוריה:בעלי חיים שתוארו ב-1839
קטגוריה:טקסונים שתוארו בידי אשיל ולנסיין
קטגוריה:שפתוניים
קטגוריה:דגי האוקיינוס השקט
מיצובישי מודל A

**מיצובישי מודל A** (באנגלית: **Mitsubishi Model A**) היא מכונית משפחתית, בתצורת טורפדו, אשר נבנתה על ידי יצרנית כלי הרכב היפנית מיצובישי מוטורס (בשנת 1917 חברת מיצובישי מוטורס הייתה קרויה "Mitsubishi Shipbuilding Co. Ltd")  בין השנים 1917–1921.

יוצרו 22 יחידות, מלבד לאב טיפוס.

דגם ה"מיצובישי מודל A" היה הרכב הראשון שיוצר ביפן.

## מיצובישי מודל A
* דגם סדאן - סלון.
* 4 דלתות.
* 4-5 מושבים.
* המושבים הקדמיים - ללא חלונות צד.

## תמונות

קובץ:Mitsubishi model a and workers.jpg | מיצובישי מודל A 
קובץ:The frontview of Mitsubishi Model A 70 percent scale model.JPG  | מיצובישי מודל A 
קובץ:The rearview of Mitsubishi Model A 70 percent scale model.JPG | מיצובישי מודל A  


## ראו גם
* מיצובישי מוטורס
## לקריאה נוספת
* מיצובישי מודל A - תמונות (mitsubishi-media.co.uk/images/category/20)
* מיצובישי מודל A  (cnet.com/roadshow/news)

## קישורים חיצוניים

* מיצובישי מודל A (0:40), יו-טיוב
* מיצובישי מודל A (1:02), יו-טיוב
## הערות שוליים

קטגוריה:מכוניות משפחתיות
קטגוריה:דגמי מכוניות שהושקו ב-1917
קטגוריה:כלי רכב יפניים
A
מקימי – השער לכלכלה נבונה

**מקימי – השער לכלכלה נבונה** היא עמותה הפועלת לסייע למשפחות במצוקה כלכלית ומשפחתית. עיקר פעילותה הוא מתן סיוע והכנת תוכניות הבראה למשפחות במצב כלכלי קשה במיוחד על ידי אנשי מקצוע.

## הקמת העמותה
העמותה הוקמה בשנת 2010 התש"ע על ידי ישראל ליבמן. את הרעיון להקמת העמותה שאב ליבמן מסיפור חייו – בשנת 1997 חלה בסרטן והחלים לאחר מאבק ממושך. לאחר החלמתו, נרצח אחיו, שניאור-שלמה ליבמן, בפיגוע ביצהר. בשנת 2005 נפטר אביו של ישראל, הרב מנחם ליבמן זצ"ל, מאותה המחלה ממנה סבל ישראל. לאחר מות אביו החליט ליבמן לתעל את סיפור חייו למטרת סיוע לזולת והחל לעסוק בחסד. ישראל גויס יחד עם מספר אנשים להקמת עמותת "פעמונים" והיה לאחד מאבני הדרך הראשונות בארגון - שימש בתפקיד סמנכ"ל ליווי המשפחות. בשנת 2010 הקים את עמותת "מקימי" ומכהן מאז גם כמנכ"ל העמותה.

## פעילות העמותה
מיום הקמתה סייעה העמותה למעל 4,500 משפחות ישראליות שנסיבות חייהן הובילו אותן למצוקה כלכלית. העמותה נעזרת באנשי מקצוע דוגמת עורכי דין, עובדים סוציאליים, רואי חשבון ויועצי משכנתאות על מנת לסייע למשפחות באמצעות סיוע כלכלי בטווח הקצר, והכנת תוכנית כלכלית לטווח הארוך. במקרים רבים פועלת העמותה בתוך הקהילות ורותמת את המעגל החברתי הקרוב של המשפחה לעזרה.

מידי כמה שנים במחזוריות שנות השמיטה מקיימת העמותה פעילות לזכר מצוות "מעשר עני", בשיתוף מכון התורה והארץ. במסגרת הפעילות, מציע המכון מנוי שנתי לחקלאים ובעלי גינות, המעניק אפשרות להפרשת תרומות ומעשרות כדין ותרומה של המעשר למשפחות נזקקות המטופלות במסגרת עמותת מקימי.

במישור הפוליטי, העמותה מפעילה לובי לטובת יצירת מודעות בקרב הציבור להתנהלות כלכלית נכונה.

בחודש אלול תש"פ (שנת 2020) בתוך משבר הקורונה, רגעים לפני ראש השנה - השיקה העמותה מגזין דיגיטלי בשם "מגזין מקימי לכלכלת המשפחה".

עם סיום שנת 2020 קיבלה העמותה את פרס "אות חיזוק הכלכלה המשפחתית בימי קורונה." בוועידת הכלכלה השנתית.

בתחילת שנת 2022 העמותה הקימה מיזם במטרתה להעניק ביטוח חברתי למשפחות שביתן נשרף.

משרדי העמותה הראשיים ממוקמים בירושלים. סניפי משנה נמצאים בפתח תקווה, חדרה, קצרין, באר שבע וחיפה.

## קישורים חיצוניים
* 

* 
* 

קטגוריה:ארגוני סיוע כלכלי בישראל
קטגוריה:ישראל: ארגונים חברתיים
קטגוריה:ישראל: עמותות

## הערות שוליים
צ'ונדונגסה

**צ'ונדונגסה** (בהנגול: 전등사, בהנג'ה: 傳燈寺) הוא מקדש בודהיסטי הנמצא במחוז אינצ'ון בדרום קוריאה. 
שמאל|ממוזער|350px|מראה כללי של חצר המקדש. מימין שער הכניסה Daejoru

## היסטוריה
מקדש צ'ונדונגסה נמצא בתוך יער באי Ganghwa במרחק של שעה נסיעה מסיאול. המקדש נבנה בשנת 381 ונחשב לאחד מהקדומים ביותר בקוריאה. הוא מוקף במבצר Samrangseong שנבנה לפי האמונה על ידי שלושת בניו של  Dangun שנחשב למייסד של קוריאה.
זהו מקדש בודהיסטי של מסדר Jogye שהוא נציגו המובהק של הבודהיזם הקוריאני  שבנוי על מספר מקורות: תורת הזן, כתבי הסוטרא (אוסף של אפוריזמים במתכונת של ספר הוראות שימוש) ובודהיזם הארץ הטהורה ששרשי כולם היו קיימים כבר לפני כ-1200 שנה. 
על פי האגדות מקדש זה היה קיים עוד בתקופת ממלכת גוריו (בשנים 918–1392) אלא שאז הוא נקרא בשם Jinjongsa. כאשר המונגולים פלשו לקוריאה בשנת 1231, המשפחה המלכותית ברחה ל Gangwha  ומשם החלה לגייס כסף וכוח אדם למלחמת התנגדות בפולשים. שמו של המקדש שונה ל- Jeondeungsa בשנת 1282. ונאמר שהמלכה תרמה כלי אבן ירקן לצורכי פולחן במקום.
למקדש היה תפקיד חשוב בתחיה הבודהיסטית לאחר ההרס הרב שהשאירה פלישת המונגולים לארץ. במשך תקופת שושלת ג'וסאן כאשר הקונפוציאניזם הייתה האמונה השלטת ואילו הבודהיזם היה בנסיגה, המקדש לא אבד מחשיבותו כמקדש ייחודי.

## מבנים מקודשים בתחום המקדש
פרט למקדש עצמו פזורים  בשטח מספר ניכר של מבנים מקודשים:
ביתן פעמון הברזל המקושט ובמרכזו פעמון הברזל שנוצק בסין בשנת 1097. 
Yaksajeon - מבנה מהמאה ה-17 שבמרכזו דמות של בודהא בגרסה של "בודהא המרפא", על הקירות מסביב מדפים ובהם פסוקים מקודשים.
ימין|ממוזער|250px|מראה המזבח ועליו פסל בודהא המרפא
האולם המרכזי של המקדש (Daewungbojeon) הוא דוגמה לגילוף היפה ולארכיטקטורה של שושלת   Joseon שנחשבת לתקופת פריחתה של קוריאה הקדומה. בנין האולם עצמו ניצב על גבי דוכן גבוה שעל שוליו המדורגים צומחים פרחים מגוונים שונים. על הטלאמון בחלקו הפנימי מפוסלת דמות אישה ערומה בכל אחת מארבע הפינות. במרכזו של האולם ניצב פסל בודהא ולפניו המאמינים יכולים להגיש מנחות. החופה מעל ראשו של בודהא עשויה מגילופי עץ מרהיבים. על העמודים ועל הקירות ניתן לראות שמות של חיילים קוריאנים  שכתבו את שמם בבקשם מהאל מזל טוב והצלחה במלחמתם בעת הקרבות כנגד הצי הצרפתי.
שמאל|ממוזער|250px|שלוש דמויות של בודהא מעליהן רצועות נייר של בקשות או קיום נדרים שמקבלים המאמינים מגישי המנחות
גלגל התפילות מכיל סוטרות שמפרסמות באופן סמלי את הדהרמה הבודהיסטית לארבע רוחות השמים. תנועת סיבוב הגלגל בעזרת המוט, נחשבת שוות ערך לקריאת כתבי הקודש שנמצאים בתוך הגלגל. הסיבה לסיבוב היא הפצת חוקי בודהא לעולם כולו ותפילות למען מזג אוויר טוב, יבול נאה והשגת שלום ושלוה.
[שמאל|ממוזער|250px|גלגל ה[תפילה|תפילות]]
במקום קיים גם מזבח  Sansingak המוקדש לאל ההרים Sansin, והוא נפוץ כמעט בכל אחד ממקדשיה של קוריאה.

## שהית אורחים (Homestay)
במקדש מתקיימת תוכנית של שהיית אורחים בסוף כל שבוע. השוהים במקום נדרשים ללמוד ולקיים את כללי התנהגות המקובלים במקדשים, לומדים מדיטציית זן וכן מנהלים שיחות עם הנזירים ועוזרים להם בעבודתם היומית.

## קישורים חיצוניים

*  Templestay Introduction

## הערות שוליים

קטגוריה:מקדשים בודהיסטיים
קטגוריה:קוריאה הדרומית: מקדשים
יחסי ארצות הברית – סיישל

**יחסי ארצות הברית–סיישל** הם היחסים הדו-צדדיים הרשמיים, הפוליטיים, השיתופיים והמדיניים שבין ארצות הברית לבין הרפובליקה של סיישל.

## היסטוריה
שנת 1963 הייתה תחילתה הרשמית של הנוכחות האמריקנית בסיישל, כאשר תחנת המעקב של חיל האוויר של ארצות הברית נבנתה והופעלה במאהה. מבניי תחנת המעקב של ה-USAF מוקמו על קרקע שהושכרה מממשלת סיישל (4.5 מיליון דולר בשנה).

בתחנה היו חמישה אנשי חיל האוויר במדים (שני קצינים ושלושה סמלים), 65 עובדים של לורל קורפוריישן וג'ונסון אינסטרומנטס ו-150 עובדים סיישלים.
תחנת המעקב של חיל האוויר האמריקאי נסגרה רשמית ב-30 בספטמבר 1996.

מתנדבים של חיל השלום שירתו בסיישל בין השנים 1974 ל-1995. הקונסוליה האמריקאית נפתחה במאי 1976 והפכה לשגרירות לאחר עצמאותה של סיישל ביוני 1976.
השגרירות נסגרה לאחר מכן באוגוסט 1996, וארצות הברית פתחה סוכנות קונסולרית ב-2 בספטמבר 1996 כדי לספק שירותים לתושבי סיישל.
הסוכנות נמצאת תחת השגחה של שגרירות ארצות הברית בפור לואי, מאוריציוס. שגריר ארצות הברית למאוריציוס גם הוא מוכר על ידי סיישל.

ראשי השגרירות ארצות הברית (כל נושאי המשרות בפור לואי, מאוריציוס) כוללים את השגריר, סזאר קבררה.

## ראו גם
* יחסי החוץ של ארצות הברית

## קישורים חיצוניים

קטגוריה:ערכים ללא קטגוריות פיזיות - יחסי חוץ
פירוסומה

**פירוסומה** (שם מדעי: *Pyrosoma*) הוא סוג של מיתרניים מוזרים היחידים במשפחת ה**פירוסומיים** (Pyrosomatidae) ובסדרת ה**פירוסומות** (Pyrosomida) והם קרובי משפחה של הסלפות. יצורים שקופים אלה נעים בעזרת זרמי האוקיינוסים.

למעשה הפירוסומות הם קבוצה של יצורים קטנים החיים במושבות באוקיינוס ומתפקדים כגוף אחד. צורתם גלילית והם מזכירים מעט מלפפון ים שקוף. הם יכולים להגיע מכמה סנטימטרים עד לאורך של 7 מטר. כל אחד מהיצורים קטן ביותר, באורך כמה מילימטרים והוא פורש רשת המסננת פלנקטון. 

הם חיים באוקיינוס הפתוח מפני הים עד לעומק של כמה מאות מטרים מתחתיו. תנועתם נשלטת על ידי זרמי הים אך הם יכולים גם לנוע על ידי הנעה סילונית. בדרך כלל הם חיים בימים חמימים.

אלה שמצויים במים עמוקים יכולים להאיר את עצמם בצבעים ירוקים-כחולים.

## מינים
* *Pyrosoma aherniosum*
* *Pyrosoma atlanticum*
* *Pyrosoma godeauxi*
* *Pyrosoma ovatum*

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1804
קטגוריה:טקסונים שתוארו בידי פרנסואה פרון
קטגוריה:מיתרני זנב
דיסומיים

**דִּיסוֹמִיִּים** (שם מדעי: Synaphobranchidae) היא משפחה של דגים טורפים מסדרת הצלופחאים החיים באוקיינוסים הטרופיים והממוזגים ברחבי העולם. זו המשפחה היחידה בתת-הסדרה Synaphobranchoidei.
## מאפיינים
צלופחים אלה חיים בעיקר באזור התהומות של האוקיינוסים השונים. אורכם בין 23 ל-160 סנטימטר, והם בעלי סנפירים פשוטים, צבעים ורודים עד לבנים וראשים עבים עם לסתות חזקות. אלו טורפים מהירים וגמישים, הרודפים אחרי טרף קטן, כמו דגים וסרטנים, ובולעים אותו במהירות.

דגים אלה יכולים להימצא גם בעומק של 3,500 מטר מתחת לפני הים.

## סוגים
*סוג *Atractodenchelys*
*סוג ומין יחיד *Diastobranchus capensis*
*סוג דיסומה (*Dysomma*)
*סוג *Dysommina*
*סוג *Haptenchelys*
*סוג *Histiobranchus*
*סוג *Ilyophis*
*סוג ומין יחיד *Linkenchelys multipora*
*סוג *Meadia*
*סוג ומין יחיד *Simenchelys parasitica* - לעיתים משויך למשפחה עצמאית
*סוג *Synaphobranchus*
*סוג ומין יחיד *Thermobiotes mytilogeiton*

## קישורים חיצוניים

## הערות שוליים

קטגוריה:בעלי חיים שתוארו ב-1862
קטגוריה:טקסונים שתוארו בידי ג'יימס ייט ג'ונסון
קטגוריה:ערכים שבהם תבנית בריטניקה אינה מתאימה
קטגוריה:צלופחאים
סיפונופורים

ממוזער|סיפונופורה זוהרת בים
**סיפונופורים** או **סיפונופורות** (שם מדעי: Siphonophorae) הם סדרת חסרי חוליות ממחלקת ההידרתים, קרובי משפחה רחוקים של המדוזות. כמותם הם צפים על זרמי הימים והאוקיינוסים והם בעלי זרועות המכילות ארס. כל סיפונופרה מורכבת ממאות יצורים קטנים המקימים מושבות ענק צפות וכולם נעים כגוף אחד.

הסיפונופרה הגדולה ביותר שהייתה ידועה עד מרץ 2020 הייתה סיפונופורה ענקית שיכולה להגיע אף לאורך של 40–50 מטר - יותר ארוכה מלווייתן כחול. הנחילים נעים בין זרמי האוקיינוס ומצויים מפני המים עד לאזור התהומות והם צדים יחדיו, מעכלים יחד ושטים יחד במים.

באפריל 2020 התגלתה באוקיינוס ההודי ליד חופי אוסטרליה סיפונופורה מהסוג Apolemia שאורכה מוערך ב-120 מטר. הסיפונופרה נמצאה מגולגלת כספירלה בקוטר 15 מ' והיקף 50 מ'. זהו בעל החיים הארוך ביותר הידוע למדע.

חלק ממינים אלה כמו השלפוחן יכולים לצוף ולהפליג על פני המים בעזרת תאי אוויר.

## מיון
*תת-סדרה Calycophorae
**משפחה Abylidae
**משפחה Clausophyidae
**משפחה Diphyidae
**משפחה Hippopodiidae
**משפחה Prayidae - בה סיפונופורה ענקית
**משפחה Sphaeronectidae
*תת-סדרה Cystonectae
**משפחה Physaliidae - בה המין שלפוחן מצוי
**משפחה Rhizophysidae
*תת-סדרה Physonectae
**משפחה Agalmatidae
**משפחה Apolemiidae
**משפחה Athorybiidae
**משפחה Erennidae
**משפחה Forskaliidae
**משפחה Physophoridae
**משפחה Pyrostephidae
**משפחה Rhodaliidae

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1829
קטגוריה:טקסונים שתוארו בידי יוהאן פרידריך פון אששולץ
קטגוריה:הידרתים
דיונון-פוזל

**דיונון-פוזל** (שם מדעי: *Histioteuthis*) הוא סוג של דיונון יחידי במשפחתו מסדרת דיונוני רחף. דיונון זה חי במים עמוקים באוקיינוסים השונים.

## מאפיינים
לעינו הימנית גודל רגיל והיא משמשת לחיפוש אחר אור השמש. העין השמאלית לעומתה גדולה הרבה יותר ומוגבהת יותר והיא צינורית בצבע צהוב-ירוק. מטרתה חיפש נהורנות ביולוגית של יצורי ים קטנים יותר המשמשים כטרף. לדיונון שתי זרועות ארוכות עם קרסים חדים וזרועות המכוסות בגלימה ארוכה. הוא מתקדם במים באמצעות הנעה סילונית.

הדיונון טורף דגים, חסילונים ודיונונים קטנים יותר ובעצמו נטרף על ידי כרישים, ראשתנים, לווייתני מקור ודגי חרב.

## מינים
* *Histioteuthis bonnellii*
* *Histioteuthis machrohista*
* *Histioteuthis altaninae*
* *Histioteuthis atlantica*
* *Histioteuthis reversa*
* *Histioteuthis arcturi*
* *Histioteuthis hoylei*
* *Histioteuthis celetaria*
* *Histioteuthis corona*
* *Histioteuthis miranda*
* *Histioteuthis oceani*
* *Histioteuthis heteropsis*
* *Histioteuthis meleagroteuthis*

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1841
קטגוריה:טקסונים שתוארו בידי אלסיד ד'אורביני
קטגוריה:דיונוני רחף
דג עין-חבית

**דג עין-חבית** (שם מדעי: *Opisthoproctus soleatus*) הוא מין יחיד בסוגו של דג מצולות  מהמשפחה אופיסטופרוקטיים שבסדרת הארגנטיניים.
## מאפיינים
אורכו 10.5 ס"מ, גופו אפור מוזר וראשו מגודל בעל חלל פנים שקוף עם עיניים כחולות גדולות ביותר וחסרות אישונים המופנות למעלה וחוטם עגול בקצה החלל. הפה נמצא מתחת החוטם. לדג זה סנפירים קצרים מאוד עם סנפירים עדינים בקצה הגוף וזנב קטן בעל אורות כחולים. הגוף עצמו בצבע כהה העוזר בהסוואה. 

הדג המוזר יכול לראות את טרפו גם כאשר הוא מנסה להסתוות, בזכות עיניו המוזרות. כמו כן הוא צריך לחוש בטורפים מתקרבים שגם הם מנסים להסתוות ולכבות את אורם. מבנה עיניו עוזר לו לחוש בהם בזמן.

הוא מצוי באוקיינוס העמוק בעומק 500-700 מ' מתחת הים. תפוצתו העיקרית היא במזרח האוקיינוס האטלנטי אך נמצא גם בים סין הדרומי.

## קישורים חיצוניים

## הערות שוליים

קטגוריה:אופיסטופרוקטיים
קטגוריה:מקריני סנפיר יחידים בסוגם
חכאי קרפד

**חכאי קרפד** (שם מדעי: Chaunacidae) היא משפחת דגים מסדרת החכאים החיים בתהומות האוקיינוס ומזכירים במראם קרפדים. הם חיים בכל האוקיינוסים עד לעומק 2,400 מטר.
## מאפיינים
אורכם יכול להגיע ל-30 ס"מ והם בעלי ראש מגודל עם לסתות גדולות, גוף וראש שטוחים ורחבים והסנפירים שטוחים ומזכירים ידיים ויכולים להיאחז בסלעים. הם מפתים טרף להתקרב אליהם בעזרת הקצה של סנפיר הגב שלהם הפולט אור. דגים קטנים נמשכים לאור זה ונבלעים.

זהו דג איטי מאוד ורוב הזמן הוא נשאר צמוד למקומו. כך הוא גם חוסך באנרגיה.

## סוגים
* *Chaunacops *- בו 4 מינים
* *Chaunax *- בו 25 מינים

## קישורים חיצוניים

קטגוריה:בעלי חיים שתוארו ב-1912
קטגוריה:טקסונים שתוארו בידי צ'ארלס טייט רגן
קטגוריה:חכאים
תמנון הפנקייק

**תמנון הפנקייק** (שם מדעי: *Opisthoteuthis californiana*) הוא מין של תמנון מסדרת התמנונאים בעלי גוף שטוח המזכיר צורת פנקייק.
## מאפיינים
אורך התמנון 20 ס"מ והוא בעל אדרת אדומה כהה עד כתומה עם זרועות לבנות משוטחות בצורת מטריה או מצנח. עם זרועות אלה הם נאחזים בקרקעית הים אך גם יכולים לרחף בעזרת סנפירים דמויי אוזניים איתם הם מרחפים באוקיינוס. הצעירים צוללים עד לעומק 200 מ' אך הבוגרים יכולים להגיע עד לעומק 500-1,500 מ', שם הטמפרטורות נמוכות בהרבה. כמו שאר התמנונים הוא גם יכול להשתמש בתנועה סילונית מהירה יותר.

תמנון זה נמצא באוקיינוס השקט מחופי קליפורניה עד חופי יפן ונמצא גם בימים קרים כמו ים ברינג הצפוני.

התמנונים ניזונים מדגיגים ומיצורים פלנקטוניים השוחים במים. 

## קישורים חיצוניים

## הערות שוליים

קטגוריה:טקסונים שתוארו בידי סמואל סטילמן ברי
קטגוריה:תמנונאים
קטגוריה:בעלי חיים שתוארו ב-1949
גזעים וקבוצות אתניות בארצות הברית

[שמאל|ממוזער|400px|מפה המציגה את ארץ המוצא השכיחה ביותר של האוכלוסייה בכל מחוז ב[ארצות הברית]]
ממוזער|400px|תרשים המתאר את ההכנסה השנתית הממוצעת למשק בית בארצות הברית, בחלוקה לפי גזע ומוצא אתני, בשנים 1967 עד 2008.
רוב תושבי ארצות הברית הם צאצאים של מהגרים שהגיעו ממדינות שונות, לכן אוכלוסיית ארצות הברית מגוונת מבחינה גזעית ואתנית.

הגזעים בארצות הברית נבדלים מהקבוצות האתניות, אם כי יש חפיפה מסוימת.

## גזעים
במפקד האוכלוסין של ארצות הברית נמנות שש קטגוריות של גזע:
* האדם הלבן - זהו הגזע הנפוץ ביותר בארצות הברית. בדרך כלל מדובר בצאצאים של מהגרים מאירופה. הלבנים מהווים כ-61% מאוכלוסיית ארצות הברית, ללא היספנים. ביחד עם היספנים לבנים הם מהווים כ-77% מהאוכלוסייה.
* אפרו-אמריקאים - שחורים, בדרך כלל צאצאיהם של עבדים שהובאו מאפריקה. הם מהווים כ-13% מהאוכלוסייה.
* אמריקאים אסייתים - צאצאיהם של מהגרים ממדינות באסיה, בעיקר סין, יפן, הודו, קוריאה הדרומית והפיליפינים. הם מהווים כ-5% מהאוכלוסייה.
* אינדיאנים וילידי אלסקה - ילידי אמריקה שחיו בארצות הברית במשך אלפי שנים. כיום הם מהווים פחות מ-1% מהאוכלוסייה.
* ילידי הוואי ואיים באוקיינוס השקט.
* רבי-גזע: בעלי שני גזעים או יותר .
* גזעים אחרים: קטגוריה זו הוגדרה במפקד האוכלוסין עבור גזעים המהווים מיעוט קטן באוכלוסייה.

## קבוצות אתניות
הלבנים והאסייתים-אמריקאים בארצות הברית מתחלקים לקבוצות אתניות שונות, בדרך כלל על פי ארצות מוצאם. שאר הגזעים מהווים בדרך כלל קבוצה אתנית אחידה.

הקבוצה האתנית הגדולה ביותר בארצות הברית היא גרמנים-אמריקאים, צאצאיהם של מהגרים שהגיעו לארצות הברית מגרמניה במהלך המאה ה-19 ותחילת המאה ה-20. רובם מתגוררים במערב התיכון ובפנסילבניה. הם מהווים כ-15% מהאוכלוסייה.

אחריה, אפרו-אמריקאים, כ-13%, ולאחר מכן צאצאי מהגרים ממקסיקו, מאירלנד, מאנגליה, מאיטליה ומפולין.

ההיספנים הם קבוצה אתנית, ולא גזע. אלה הם צאצאיהם של מהגרים ממקסיקו וממדינות אחרות באמריקה הלטינית.

קבוצה אתנית חדשה הוגדרה בשנת 2014: **"מזרח תיכוני אמריקאי"**. לקבוצה זו משויכים צאצאיהם של מהגרים ממדינות המזרח התיכון וסביבותיו, בהם ערבים, ארמנים, אשורים,כורדים ועוד. בקבוצה זו מעורבים מהגרים ממדינות שונות, בהן קפריסין, גאורגיה, איראן, טג'יקיסטן וטורקיה.

## ראו גם
* דמוגרפיה של ארצות הברית

## קישורים חיצוניים

קטגוריה:ארצות הברית: דמוגרפיה
קטגוריה:פוליטיקה של זהויות
*
סיאט 124 ספורט

**סיאט 124 ספורט** (בספרדית: **SEAT 124 Sport**) היא מכונית ספורט בתצורת קופה, 2 דלתות, אשר יוצרה על ידי יצרנית כלי הרכב הספרדית **[[סיאט]]** (סיאט ב- ספרדית: **SEAT**- **S**ociedad **E**spañola de **A**utomóviles de **T**urismo) בין השנים 1970–1975.

סך הכול יוצרו 23,611 יחידות.

## סיאט 124 ספורט
דגם "סיאט 124 ספורט" הוצג לראשונה בתערוכת המכוניות בברצלונה בשנת 1970.

דגם ה"סיאט 124 ספורט" התבסס על דגם "פיאט 124 ספורט" אשר יוצר על ידי קונצרן הרכב פיאט (Fabbrica Italiana Automobili Torino) האיטלקי בין השנים 1967–1975. הדגם נבנה ברישיון פיאט.

## דגמי "סיאט 124 ספורט"
* 1600 - ספורט קופה
* 1800 - ספורט קופה

## תמונות

Seat 124 Sport, 1975, IFEVI, 2014.JPG | סיאט 124 ספורט
1975 Seat 124 Sport (6127599135).jpg | סיאט 124 ספורט, שנת 1975
Oseira, SEAT 124 Sport.JPG | סיאט 124 ספורט
SEAT 124 Sport.jpg | סיאט 124 ספורט
1975 Seat 124 Sport Coupé 1800 (4642216635).jpg | סיאט 124 ספורט, שנת 1975
Seat 124 Sport Jarama 2006.JPG  | סיאט 124 ספורט
Oseira, SEAT 124 Sport 1800.JPG  | סיאט 124 ספורט
Seat 124 SC 1600 (1971) 20120818 090.jpg | סיאט 124 ספורט
023 Seat 124 Sport.jpg  | סיאט 124 ספורט
1975 Seat 124 Sport Coupé 1800 (4642830976).jpg| סיאט 124 ספורט, שנת 1975


## ראו גם
* סיאט
* פיאט
* פיאט 124
* סיאט 1200/1430 ספורט
* סיאט 850
* סיאט פורא
* סיאט 1430
* סיאט 1500

## קישורים חיצוניים

* סיאט 124 ספורט (0:42), יו-טיוב
* סיאט 124 ספורט (מוזיאון סיאט) (3:59 דקות), יו-טיוב

## הערות שוליים

קטגוריה:מכוניות קופה
קטגוריה:דגמי מכוניות שהושקו ב-1970
124 ספורט
קטגוריה:מכוניות ספרדיות
בית הקברות של האומות המאוחדות לזכר הנופלים

300px|ממוזער|שמאל|מראה חלקי של בית הקברות, 2008
**בית הקברות של האומות המאוחדות לזכר הנופלים** (באנגלית: **United Nations Memorial Cemetery**) הוא בית קברות צבאי השוכן בעיר פוסאן שבקוריאה הדרומית. נקברו בו חיילי אחת עשרה אומות, שנהרגו במלחמת קוריאה. הם שירתו במסגרת כוחות פיקוד האו"ם, אשר לחם במלחמה זו לצד קוריאה הדרומית. כיום קבורים באתר 2,300 חללים.

## תולדות בית הקברות
בית הקברות נפתח ב-11 ביולי 1950, כאחד מבתי הקברות שהוקמו על ידי כוחות האו"ם במלחמת קוריאה, ונחנך רשמית על ידי גנרל מת'יו רידג'וויי ב-6 באפריל 1951. הוא הורחב לשטח של 282 דונם והובאו אליו לקבורה חללים של צבאות כוחות האו"ם השונים. עד 1954 נקברו באתר כ-11,000 חללים מצבאות 21 מדינות, מהם כ-4,200 שהועברו מקוריאה הצפונית לאחר הפסקת האש במלחמה ב-1953. בתקופה זו הופעל בית הקברות על ידי צבא ארצות הברית. כיום שטחו הוא 145 דונם.

האתר הוכר כבית קברות של כוחות האו"ם ב-15 בדצמבר 1955, בעקבות החלטת העצרת הכללית של האו"ם מס' 977. מאז ועד 1973 תיקצב האו"ם את החזקת האתר, וזאת כנגד התנגדות מצד מדינות בגוש הסינו-סובייטי. ב-1973 הועבר ניהול האתר לידי נציבות בית הקברות של האומות המאוחדות לזכר הנופלים, גוף אשר בו מכהנים נציגים של 11 האומות שחייליהן קבורים בבית הקברות.

בית הקברות מוכר כאתר מורשת תרבותי של קוריאה. בשנת 2011 תיאר המזכיר הכללי של האו"ם באן קי-מון את האתר כבית הקברות היחיד בעולם של האו"ם.

## החללים בבית הקברות
גופות מרבית החללים שנקברו באתר הוחזרו לקבורה בארצותיהם וכיום קבורים בו 2,300 חללים מהמדינות הבאות:

בין החללים הקבורים באתר מצויים ארבעה מחיילי חבר העמים הבריטי שעוטרו בעיטורים גבוהים, מהם שלושה שעוטרו בצלב ויקטוריה, העיטור הרם ביותר של האימפריה הבריטית. קבור במקום גם קצין הולנדי, שעוטר בעיטור הגבוה ביותר של ארצו - עיטור המסדר של ויליאם.

חללי כל מדינה קבורים בחלקה נפרדת, המסומנת בדגל של ארצה.

## אנדרטאות בבית הקברות

במתחם בית הקברות ניצב מספר רב של אנדרטאות זיכרון, אשר נחנכו בו משנת 1960 ואילך:
*אנדרטאות לאומיות לחיילי אוסטרליה, ארצות הברית, בריטניה, דרום אפריקה, טורקיה (שתי אנדרטאות), יוון, נורווגיה, ניו זילנד, צרפת, קנדה ותאילנד.
*אנדרטה לחללי חבר העמים הבריטי ואנדרטה לנעדריו
*אנדרטת כוחות האו"ם
*כותל זיכרון שבו 140 לוחות, הנושא את שמות כל חללי כוחות האו"ם בקוריאה. כותל זה נחנך ב-2006.
באתר נמצא גם שביל זיכרון לחללים האלמונים.

שער הכניסה לבית הקברות בעיצוב מקומי נבנה על ידי עיריית פוסן ב-1966. בבית הקברות מצוי גם בית תפילה לבעלי כל האמונות שנפתח ב-1964 וחדר תצוגה למזכרות.

משמר כבוד של הדיוויזיה ה-53 של דרום קוריאה עורך באתר מדי יום טקס הנפת דגלים.

## קישורים חיצוניים

* 
* בית הקברות, באתר Find a Grave
* [בית הקברות](http://southafrica-embassy.or.kr/eng/sankorea/korean_war(UNMCK).php), באתר שגרירות דרום אפריקה בקוריאה

## הערות שוליים

אומות המאוחדות
קטגוריה:קוריאה הדרומית
קטגוריה:האומות המאוחדות
קטגוריה:מלחמת קוריאה
ינשוף פנינה ננסי

**ינשוף פנינה ננסי** (שם מדעי: *Glaucidium perlatum*) הוא מין ינשוף הנפוץ באפריקה שמדרום לסהרה.
## תיאור
מדובר במין ינשוף קטן - גודלו כ-19 ס"מ. פלג גופו העליון בצבע חום ומנוקד בנקודות לבנות (ומכאן שמו), פלג גופו התחתון מפוספס - חום ולבן.
פרצוף-השמע של הינשוף בצבע לבן ועיניו צהובות.
ללא הבדל בין המינים, פריטים צעירים נוטים להיות בהירים יותר ובעלי זנב קצר יותר.

## תת-מינים
ישנם 2 תת-מינים מוכרים לינשוף זה
**Glaucidium perlatum perlatum*: נפוץ בתחום שבין סנגל ל-סודאן.
**Glaucidium perlatum licua*: נפוץ בתחום שבין אתיופיה לדרום אפריקה ואנגולה.

## התנהגות
נפוץ באזורים מיוערים ובסוואנות. 
נוהג לקנן בחורים בעצים, בהם הנקבה מטילה 2–4 ביצים.
מין זה נוהג לעיתים לצוד באור יום, כאשר תזונתו מורכבת בעיקר מחסרי חוליות קטנים כדוגמת חגבים וצרצרים.

## קישורים חיצוניים

* Pearl-spotted Owlet - Species text in The Atlas of Southern African Birds.
* Pearl-spotted Owlet videos, photos & sounds on the Internet Bird Collection

## הערות שוליים

קטגוריה:בעלי חיים שתוארו ב-1817
קטגוריה:טקסונים שתוארו בידי לואי-פייר וייו
קטגוריה:ינשופיים
קטגוריה:זימבבואה: עופות
קטגוריה:בוטסואנה: עופות
קטגוריה:סנגל: עופות
קטגוריה:סודאן: עופות
קטגוריה:עופות הסוואנה האפריקנית
ישיבת איתמר

**ישיבת איתמר** היא ישיבה גבוהה, שקיים בה גם מסלול של ישיבת הסדר. הישיבה שוכנת ביישוב איתמר ולומדים בה כמאתיים תלמידים.

## היסטוריה
הישיבה הוקמה בשנות ה-90 של המאה ה-20. בראש הישיבה עמד במשך שנים הרב אביחי רונצקי, לימים הרב הראשי לצה"ל. כיום עומד בראשה הרב יהושע ון דייק.

בליל שבת, ו' באדר ב' ה'תשע"א, נרצחו ביישוב בני משפחת פוגל: הרב אודי, שהיה ר"מ בישיבה, אשתו רות ושלושה מילדיהם. ביום השלושים לרצח הונחה אבן פינה לבית המדרש. ביום השנה הראשון לרצח, ו' באדר תשע"ב, נחנך "משכן אהוד", בית הקבע של הישיבה. במעמד הוכנס גם ספר תורה שנכתב לעילוי נשמות חמשת הנרצחים ונקבעה מזוזת בית המדרש. במבנה הישיבה גם חדרי לימוד על שם רות וילדי בני הזוג. ארון הקודש עשוי מאבני המקום והאדמה שבין האבנים נלקחה מגינת משפחת פוגל. על הפרוכת של ארון הקודש נכתב "התנערי מעפר קומי, לבשי בגדי תפארתך עמי".

במלחמת חרבות ברזל נפלו שישה בוגרי ישיבת ההסדר באיתמר.

רבני הישיבה למדו בישיבות ההולכות בדרכו של הראי"ה קוק, כמו ישיבת מרכז הרב, ישיבת הר המור, ישיבת עטרת כהנים, ישיבת קדומים, וישיבת שבי חברון. גם סגנון הלימוד בישיבה הוא בעיקר ע"פ תורתו של הראי"ה קוק, בשילוב ספרי אמונה, מחשבה וחסידות נוספים.

בכ' באייר ה'תשפ"א נרצח תלמיד הישיבה יהודה גואטה בפיגוע ירי בצומת תפוח, ושני תלמידים נוספים נפצעו. ביום השנה הראשון לרצח, נחנך לזכרו של יהודה גואטה מבנה לימוד חדש בישיבה - "בניין יהודה", הנושא את שמו.

בישיבה פועל כולל 'זהב הארץ' ללימוד בעיון סוגיות של מצוות התלויות בארץ, בראשות הרב נתן חי, לשעבר רב היישוב איתמר.

הר"מים בישיבה: הרב דוד טורנר, הרב יעקב פיינגולד, הרב עמיחי כנרתי, הרב אבי בסרגליק, הרב יעקב כהן, הרב אליהו איזק, הרב אפרים ידידיה, הרב איתי פוני, הרב בנצי רימון, הרב ניסים ירחי, הרב נעם עמנואל, הרב אסף כהן והרב אברהם כספי.

החל משנת ה'תשס"ז יוצא לאור בטאון הישיבה - הכי אתמר. עד לשנת תשפ"ג יצאו לאור שמונה גליונות.

## קישורים חיצוניים
* 
* מיכאל יעקובסון, סיבוב במשכן אהוד בהתנחלות איתמר, באתר חלון אחורי, 3 באפריל 2018

## הערות שוליים

איתמר
איתמר
קטגוריה:איתמר
איתמר
שר היער - מחווה למישל טרונייה

"**שר היער - מחווה למישל טרונייה**" (1985–1986) היא סדרת הדפסים מאת האמן הישראלי יגאל תומרקין.

## תיאור
סדרת ההדפסים "שר היער", המונה כ-12 עבודות, הודפסה בשנים 1985–1986 במרכז ברסטון לגרפיקה במהדורה של 20 עותקים (כ"א). תומרקין יצר את ההדפסים תוך צירוף פלטות שונות, חלקן חתוכות ומכופפות, שנוצרו בטכניקה של תחריט יבש ותצריב צילומי. כמו כן הוסיף לרוב ההדפסים דימוי של סרגל עשוי עץ. בחלק מן ההדפסים אף נעשה שימוש בהדפס רשת ובעיפרון חשמלי.

העבודות מהוות תגובה לספרו של הסופר הצרפתי מישל טורנייה, שראה אור בעברית בשנת 1982. ספרו של טרונייה מתאר אנרכיסט ושבוי מלחמה צרפתי בתקופת מלחמת העולם השנייה. שמו של הספר קשור אל השיר "שר היער" (1782) מאת יוהאן וולפגנג פון גתה, המתארת רכיבה לילית של אב עם בנו. במהלך הרכיבה רואה הבן את דמותו של שר היער, ייצור מיסטי, ההורג אותו בסיומו של המסע הלילי.

תומרקין משתמש בשלושה מוטיבים עיקריים בסדרה: תיאור האב הרוכב עם בנו, ראש של אייל צלוב וכן תצלומים של גרמניה הנאצית ושל השואה. סגנון ההדפסים אופייני ליצירתו של תומרקין והוא מאופיין בקומפוזיציה קולאז'ת ובשימוש בחללים נגטיבים.

## הערות שוליים

קטגוריה:יגאל תומרקין: הדפסים
קטגוריה:הדפסים
קטגוריה:הדפס ישראלי
קטגוריה:תצריבים
קטגוריה:השואה באמנות
קטגוריה:יצירות משנת 1985
קטגוריה:יצירות משנת 1986
הורסט אקל

**הורסט אקל** (בגרמנית: **Horst Eckel**; 8 בפברואר 1932 – 3 בדצמבר 2021) היה כדורגלן גרמני ששיחק בפ.צ. קייזרסלאוטרן ובנבחרת גרמניה המערבית בעמדת הקשר. זכה עם גרמניה המערבית במונדיאל 1954.

## קריירת מועדונים
אקל נולד בפוגלבאך שבגרמניה. הוא שיחק החל מגיל 15 בפ.צ. קייזרסלאוטרן, ושיתף פעולה בהתקפה עם האחים פריץ ואלטר ואוטמר ואלטר, בימיה המפוארים של הקבוצה בשנות ה-50 של המאה ה-20. אקל זכה עם קייזרסלאוטרן באליפות גרמניה בכדורגל 1951 לאחר ניצחון בגמר על פרויסן מינסטר בתוצאה 2-1, כאשר במהלך הטורניר הבקיע שישה שערים והוכתר כמלך השערים בצוותא עם שלושה כדורגלנים נוספים. אקל זכה עם קייזרסלאוטרן גם באליפות גרמניה בכדורגל 1953 לאחר ניצחון 4-1 בגמר על שטוטגרט. באליפות גרמניה בכדורגל 1954 הגיעו אקל וקייזרסלאוטרן עד הגמר, בו הובסו 5-1 על ידי הנובר 96, כאשר אקל הבקיע את שער הכבוד לקייזרסלאוטרן. גם באליפות גרמניה בכדורגל 1955 נחלו אקל וקייזרסלאוטרן מפח נפש, כאשר הפסידו בגמר 4-3 לרוט-וייס אסן. אקל המשיך לשחק בקייזרסלאוטרן עד לשנת 1960, ועזב את המועדון לאחר שערך 213 הופעות בהן הבקיע 64 שערים. באותה שנה חתם אקל במועדון רוכלינג פולקלינגן, שם שיחק עד לפרישתו בשנת 1966.

## קריירה בינלאומית
אקל החל לשחק בנבחרת גרמניה המערבית בשנת 1952. במוקדמות מונדיאל 1954 אקל היה השחקן הראשון בהיסטוריית כדורגל הנבחרות שהוחלף במהלך משחק, כאשר הוחלף בניצחון 3-0 על נבחרת סארלנד. עם זאת, החילופים הותרו באופן רשמי רק בשנת 1958. בשנת 1954 השתתף אקל עם הנבחרת במונדיאל 1954, שם שיחק כקשר באגף ימין, ונהנה משיתוף פעולה עם חבריו לקייזרסלאוטרן האחים ואלטר ועם הנס שפר, הלמוט ראן ומקס מורלוק. אקל וגרמניה המערבית הפסידו בשלב הבתים 8-3 לנבחרת הונגריה, ונפגשו עמה שוב במשחק גמר מונדיאל 1954 בעיר ברן שבשווייץ. הונגריה הובילה 2-0 בשלב מוקדם, אך גרמניה המערבית הפכה את התוצאה ל-3-2 וזכתה במונדיאל, במשחק שמכונה "הנס של ברן". בשנת 1958 השתתף אקל עם גרמניה המערבית במונדיאל 1958. אקל וגרמניה המערבית הגיעו לחצי הגמר, בו הפסידו 3-1 למארחת הטורניר נבחרת שוודיה, ובמשחק על המקום השלישי הובסו 6-3 על ידי נבחרת צרפת. משחק זה היה ה-32 והאחרון של אקל במדים הלאומיים.

## לאחר הפרישה
אקל עבד לאחר פרישתו כעובד ייצור וכמורה.

בשנת 2003 ייעץ אקל לבמאי הגרמני זונקה וורטמן, שביים את הסרט "הנס של ברן" על גמר מונדיאל 1954.

בשנת 2017, עם פטירתו של הנס שפר, הפך אקל לכדורגלן האחרון שנשאר בחיים מהסגל של נבחרת גרמניה המערבית שזכה במונדיאל 1954, וכן מהשחקנים שהשתתפו בגמר הטורניר (כולל שחקני נבחרת הונגריה).

אקל, שהיה האחרון שנותר בחיים מבין זוכי מונדיאל 1954, נפטר ב-3 בדצמבר 2021.

## קישורים חיצוניים

קטגוריה:קשרי כדורגל גרמנים
קטגוריה:כדורגלנים גרמנים
קטגוריה:כדורגלני פ.צ. קייזרסלאוטרן
קטגוריה:כדורגלני נבחרת גרמניה המערבית
קטגוריה:כדורגלני מונדיאל 1954
קטגוריה:כדורגלני מונדיאל 1958
קטגוריה:גרמנים שנולדו ב-1932
קטגוריה:גרמנים שנפטרו ב-2021
יחסי ארצות הברית – פלאו

**יחסי ארצות הברית–פלאו** הם היחסים הדו-צדדיים הרשמיים, הפוליטיים, השיתופיים והמדיניים שבין ארצות הברית לבין הרפובליקה של פלאו. פלאו מחזיקה בשגרירות אשר בוושינגטון די. סי, בעוד ששגרירות ארצות הברית ממוקמת בקורור. השגרירה הנוכחית של ארצות הברית לפלאו היא איימי ג'יי היאט.

## היסטוריה
היחסים בין פלאו לארצות הברית מצוינים, ושתי המדינות משתפות פעולה בכמה נושאים. פלאו היא מדינה ריבונית בהתאחדות חופשית עם ארצות הברית. ב-1 באוקטובר 1994, לאחר חמישה עשורים של הממשל האמריקאי, הפכה פלאו לחברה האחרונה של שטח האמון של איי האוקיינוס השקט על מנת לקבל את עצמאותה. בשנת 1978 החליטה פלאו לא להצטרף למדינות מיקרונזיה המאוחדת, בשל הבדלי תרבות ושפה, ובמקום זאת חיפשה אחר עצמאות. ב-1986 נחתם הסכם ההתאגדות החופשית בין פלאו לארצות הברית, וסלל את הדרך לעצמאות של פלאו. ב-1993 הוא אושר, ונכנס לתוקף ב-1 באוקטובר 1994, מועד עצמאותה של פלאו. במסגרת ההסכם, ארצות הברית נותרה אחראית להגנת פלאו במשך 50 שנה, אלא שכיום רק מספר מצומצם מתוך צי הים נמצאים בפלאו.

כיום, פקיד הממשל בשגרירות פלאו הוא השגריר הרסי קיוטה.

בשנת 2009, בריאיון לרדיו ABC האוסטרלי, הודתה שרת החוץ של פלאו, סנדרה פירנטוזי, כי "[ממשלתה] תומכת באמברגו של ארצות הברית נגד קובה על מנת לרבות סיוע מארצות הברית". היא סיפרה לג'יימס אוטן ברדיו האוסטרלי: "יש לנו מערכת יחסים חזקה מאוד עם ארצות הברית ואנחנו לא רוצים לסכן את היחסים האלה, כי זה ישפיע על הרווחה הכלכלית של פלאו".

בשנת 2015, לעומת זאת, הצביעה פלאו לגנות את האמברגו האמריקאי על קובה. הבקשה באו"ם נתמכה על ידי 191 מדינות, עם שני קולות נגד (ארצות הברית וישראל), וללא מדינות נמנעות.

## ראו גם
* יחסי החוץ של ארצות הברית
* יחסי ארצות הברית–נאורו

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
Sonic Forces

**Sonic Forces** (ביפנית: **ソニックフォース**; בתרגום חופשי: **כוחות סוניק**) הוא משחק פלטפורמה תלת-ממדי המהווה חלק מזיכיון משחקי הווידאו "סוניק הקיפוד" של חברת סגה. המשחק יצא לאור ב-7 בנובמבר 2017 לפלייסטיישן 4, Xbox One, נינטנדו סוויץ' ו-Microsoft Windows, וחודשיים אחרי יציאת המשחק Sonic Mania. המשחק משתמש בגרסה מעודכנת של מנוע המשחק Hedgehog Engine, אשר אחראי על הרינדור הגרפי של המשחק. תחילת הפיתוח של המשחק החלה בשנת 2013, והמשחק הוכרז לראשונה בשנת 2016, כאשר נחגגו 25 שנים לסדרת המשחקים.

## עלילה
המשחק עוקב אחרי סוניק הקיפוד וחבריו, אשר מנסים להחזיר את העולם שלהם מידיו של דוקטור אגמן, אשר הצליח לכבוש את רובו בעזרת צבא הרובוטים שלו. במלחמה נגד אגמן והרובוטים מופיעים שאדו הקיפוד, מטאל סוניק, כאוס, זאבוק ואויב חדש בשם אינפיניט ותוקפים את סוניק בזמן שהוא מנסה לתקוף את אגמן.
אחרי שהחמישה תוקפים את סוניק הם לוקחים אותו לתא הכלא של אגמן. כאשר סוניק נמצא בכלא, חברי המחתרת (נאקלס, איימי, סילבר, אספיו, רוז', וקטור וצ'רמי), יחד עם דמות חדשה שהשחקן יוצר, משתפים פעולה כדי למצוא ולהציל את סוניק. באותו זמן מגיע סוניק הקלאסי (לאחר אירועי Sonic Mania) ומשתף פעולה עם טיילס ויחד הם מגלים שסוניק חי ונלחמים נגד אגמן. באותו זמן חברי המחתרת מגיעים אל סוניק ומשחררים אותו, אך זאבוק מגיע כדי לחסל אותו. סוניק מביס את זאבוק ומגלה שהוא, כאוס, שאדו ומטאל סוניק היו שיבוטים; בעקבות כך, סוניק יוצא לחפש את שאדו המזויף שמנסה לתקוף אותו, אך זמן קצר לאחר מכן מגיע שאדו האמיתי, מביס את השיבוט, ומסביר לסוניק שאינפיניט מייצר שיבוטים שנראים בדיוק כמו המקור. לקראת סוף המשחק, המחתרת ושאר האנשים מגיעים לבסיס של אגמן. סוניק והדמות החדשה נלחמים ומביסים את אינפיניט. בשלב הסופי, סוניק הקלאסי, סוניק המודרני והדמות החדשה נלחמים נגד רובוט ביצת המוות. לאחר שהם מביסים את רובוט ביצת המוות, סוניק הקלאסי חוזר לזמן שלו.

## משחקיות
בדומה למשחק Sonic Generations, גם במשחק זה ניתן לשחק בשתי דרכים: סוניק הקלאסי, המביא עמו סגנון של שלבים המאופיינים בדרך כלל בפלטפורמה ובדו מימד, ובסוניק המודרני, אשר מאופיין בעיקר בריצה בקצב מהיר במרחב תלת־ממדי ובדו ממדי לסירוגין.
בנוסף, ישנו סגנון משחק חדש: השחקן יכול ליצור דמות משלו אשר תיכלל במשחק ותהיה כחלק מהסיפור; לדמות תהיה גאדג'טים למיניהם אשר בעזרתם השחקן יוכל לעבור את השלבים.

### בוסים

## ביקורות

המשחק קיבל ביקורות מעורבות ממבקרים אשר שיבחו את הוויזואליות, צורת הגשת המשחק ומערכת יצירת הדמות של השחקן, אך התלוננו על עיצוב השלבים, בעיות טכניות וחוסר שאפתנות.

## קישורים חיצוניים

* 

* 
* Sonic Forces, באתר Nintendo **(באנגלית)**
* Sonic Forces, באתר Sega **(באנגלית)**

קטגוריה:משחקי וידאו משנת 2017
קטגוריה:משחקי פלטפורמות ממוחשבים
קטגוריה:משחקי Windows
קטגוריה:משחקי פלייסטיישן 4
קטגוריה:משחקי Xbox One
קטגוריה:משחקי נינטנדו סוויץ'
קטגוריה:משחקי סגה
קטגוריה:סוניק הקיפוד: משחקים
קטגוריה:משחקי וידאו שפותחו ביפן
שלדג אפור-ראש

**שַׁלְדָּג אפור-ראש** (שם מדעי: *Halcyon leucocephala*) הוא מין עוף הנמנה עם משפחת השלדגיים שמסדרת הכחלאים.
שלדג זה נפוץ באפריקה הטרופית והסובטרופית, ואף בחצי האי ערב.
שלדג זה נקרא גם: שלדג ערמון-בטן (Chestnut-bellied kingfisher)
מצב שימור: ללא חשש - לשלדג אפור-ראש תפוצה רחבה ואוכלוסייה גדולה ויציבה.

## תיאור
גודל של שלדג אפור-ראש כ-21 ס"מ. ללא הבדל בין המינים, צבע הראש והחזה אפור, הגב והחלק העליון של הכנפיים בצבע שחור, כאשר קצוות הכנפיים והזנב בצבע כחול בוהק, החלק התחתון של הגוף בצבע ערמון. המקור ארוך וחד בצבע אדום.

## מידע טקסונומי
המין תואר לראשונה על ידי הזואולוג הגרמני פיליפ מולאר ב-1776 תחת השם מדעי Alcedo leucocephala.
הסיווג לסוג Halcyon בוצע על ידי החוקר הבריטי ווילאם סואינסון ב-1821.
מקור השם Halcyon מיוונית, המילה alkuōn - ציפור שמופיעה במיתולוגיה יוונית כשליח שביקש מהאלים להרגיע את הים וכך הפך לסמל למזל טוב, בעיקר בקרב יורדי ים. שם המין leucocephala מקורו בהלחם מילים מיוונית: leukos שמשמעו לבן ו-kephalos שמשמעו ראש. מקור השם בעברית הוא הלחם בסיסים של "שולה דגים".

### תת-מינים
לשלדג אפור-ראש מוכרים 5 תת-מינים:
* *H. l. acteon* – נפוץ בכף ורדה.
* *H. l. leucocephala* – נפוץ מאזור סנגל וגמביה עד לצפון-מערב סומליה וצפון טנזניה.
* *H. l. semicaerulea* – נפוץ בדרום חצי האי ערב.
* *H. l. hyacinthina* – נפוץ בצפון-מזרח סומליה וצפון טנזניה.
* *H. l. pallidiventris* – נפוץ מאזור קונגו לדרום-אפריקה.

## התנהגות
### תזונה
בניגוד לשמו, שלדג זה לא ניזון מדגים, אלא ממגוון של חסרי חוליות כדוגמת: חגבאים, חיפושיות, צרצריים וחסרי חוליות נוספים, לעיתים גם לטאות קטנות. שיטת הצייד: השלדג נח על נקודת תצפית גבוהה, לרוב ענף, שממנו הוא תר אחרי טרפו, כאשר הוא מאתר טרף הוא צולל אליו מנקודת התצפית.
### רבייה
עונת הרבייה בין ספטמבר לדצמבר, נוהג לקנן במחילות בגדות נחלים ותילי עפר, הנקבה מטילה 3-4 ביצים שעליהם שומרים 2 בני הזוג למשך כ-20 יום. הגוזלים בוקעים עירומים, ללא נוצות, ובעלי מקור בצבע שחור. לעיתים מין זה מהווה פונדקאי קינון עבור אוביל הדבש.

## גלריה

Grey-headed kingfisher (Halcyon leucocephala).jpg|ממוזער|שלדג אפור-ראש בקניה
Martin-chasseur à tête grise.JPG|ממוזער|שלדג אפור-ראש ברואנדה
Halcyon leucocephala MHNT ZOO 2010 11 160 RdN Santiago Cap-Vert.jpg|ממוזער|ביצי שלדג אפור-ראש


## קישורים חיצוניים

## הערות שוליים

קטגוריה:טקסונים שתוארו בידי פיליפ לודוויג סטטיוס מולר
קטגוריה:שלדגיים
קטגוריה:קניה: עופות
קטגוריה:רואנדה: עופות
קטגוריה:הרפובליקה הדמוקרטית של קונגו: עופות
קטגוריה:בעלי חיים שתוארו ב-1776
קטגוריה:כף ורדה: עופות
קטגוריה:עופות הסוואנה האפריקנית